Ιωάννης Μαυρίκιος του Νάσσαου-Ζίγκεν

Ο Ιωάννης Μαυρίκιος ο Βραζιλιανός, γερμ. Johann-Moritz, ολλανδ. Johan-Maurits (17 Ιουνίου 1605 - 20 Δεκεμβρίου 1679) από τον Οίκο του Νάσσαου ήταν κόμης (ως το 1674) και μετά πρίγκιπας του Νάσσαου-Ζίγκεν, κυβερνήτης της Ολλανδικής Βραζιλίας και μέγας Μάγιστρος του Τάγματος των Ιωαννιτών του Βρανδεμβούργου.

Βιογραφία
Γεννήθηκε στο Ντίλενμπουργκ και ήταν ο πέμπτος γιος του Ιωάννη Ζ΄, κόμη του Νάσσαου-Ζίγκεν και της Μαργαρίτας, κόρης του Ιωάννη Β΄, δούκα του Σλέσβιχ-Χόλσταϊν-Σόντερμπουργκ.

Εισήλθε στον Ολλανδικό στρατό σε μικρή ηλικία, το 1621. Διακρίθηκε στις εκστρατείες του εξαδέλφου του πατέρα του Φρειδερίκου Ερρίκου, πρίγκιπα της Οράγγης. Το 1626 έγινε λοχαγός. Τρία χρόνια αργότερα συμμετείχε στην κατάληψη του Ντεν Μπος. Το 1636 κατέκτησε ένα κάστρο στο Σένκενσανς.

Παραπομπές

Πηγές
 Chisholm, Hugh, ed. (1911). "John Maurice of Nassau". Encyclopædia Britannica (11th ed.). Cambridge University Press.

Περαιτέρω ανάγνωση
 Appletons' Cyclopaedia of American Biography, 1900: "Nassau-Siegen, John Maurice, Prince of".

Οίκος του Νάσσαου